แนวโน้มหุ้นเช้าขึ้นต่อ
นักวิเคราะห์คาดแนวโน้มตลาดเช้านี้ปรับตัวขึ้น เพราะได้แรงหนุนจากข้อมูลเศรษฐกิจสหรัฐฯ ที่ออกมาดีกว่าคาด ค่าเงินบาทที่มีแนวโน้มเข็งค่าในระยะสั้น ส่งผลให้แนวโน้มที่จะมีเงินทุนไหลเข้าต่อ
18 ม.ค. 2556

นักวิเคราะห์คาดแนวโน้มตลาดเช้านี้ปรับตัวขึ้น เพราะได้แรงหนุนจากข้อมูลเศรษฐกิจสหรัฐฯ ที่ออกมาดีกว่าคาด ค่าเงินบาทที่มีแนวโน้มเข็งค่าในระยะสั้น ส่งผลให้แนวโน้มที่จะมีเงินทุนไหลเข้าต่อ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า เช้านี้มองว่าตลาดจะปรับตัวขึ้นตอบรับตัวเลขเศรษฐกิจสหรัฐฯ ที่ออกมาดีกว่าคาด โดยได้แรงหนุนจากตัวเลขจำนวนคนว่างงานที่ลดลง และตัวเลขการสร้างบ้านที่เพิ่มขึ้นดีกว่าคาด ส่งผลให้ดัชนีดาวโจนส์ปรับตัวสูงขึ้น 
ขณะที่ค่าเงินบาทของไทยก็ยังมีแนวโน้มเข็งค่าอยู่ในระยะสั้น ส่งผลให้เป็นปัจจัยหนุนให้กระแสเงินทุนต่างประเทศไหลเข้าอยู่ ซึ่งวานนี้ต่างชาติยังคงซื้อสุทธิเป็นวันที่ 4 ติดต่อกันที่ 600 กว่าล้านบาท 
ทั้งนี้ มองว่าวันนี้ตลาดจะขึ้นไปทดสอบที่แนวต้าน 1,426-1,432 ได้อีกครั้ง แต่ในระหว่างวันอาจจะมีความผันผวนจากแรงขายทำกำไรบ้าง
ส่วนตลาดภูมิภาคจะมองว่าบวกโดยส่วนมาก ประมาน 0.3-0.4% ในทิศทางเดียวกัน พร้อมให้แนวรับ 1,415 จุด แนวต้าน 1,426-1,432 จุด